Geir Oskar Øien

Geir Oskar Øien er en taekwondo-trener og -instruktør fra Røra Taekwondo Klubb i Inderøy i Trøndelag.

Han har vært trener for landslaget og det olympiske satsingsteamet, hvor han trente blant annet Mona og Nina Solheim, sistnevnte har vunnet flere medaljer i internasjonale konkurranser, med sølvmedalje i Sommer-OL 2008 som den gjeveste.

Øien ble kåret til «Årets trener» av Norsk Tae Kwon Do Forbund under NM i 2013. Som aktiv ble han trøndersk mester i judo før han begynte med taekwondo, hvor han har flere NM-medaljer og har vunnet norgescupen sammenlagt.

Referanser 

Norske taekwondoutøvere
Personer fra Inderøy kommune
Norske trenere